Publication: Magyar Közlöny
Issue: MK-1999-34 (Year: 1999, Number: 34)
Era: 1990-2004
Section: 23. § A helyi önkormányzati képviselők és polgármesterek választásáról szóló 1990. évi LXIV. törvény 53. §-ának
Paragraph Index: 337

24. § Az Ötv. 52. §-ának (2) bekezdése helyébe a következő rendelkezés lép: „(2) Új község alakításának a kezdeményezése esetén a falugyűlés legalább háromtagú előkészítő bizottságot választ a településrészen lakó települési képviselőkből, ha nincs elég települési képviselő, vagy azok a megbízatást nem vállalják, akkor más választópolgárokból. Az előkészítő bizottság javaslatot tesz az új község területére, szakértői vélemény alapján a község elnevezésére, a vagyon, valamint a vagyoni jogok és kötelezettségek megosztására, a költségek viselésére. A javaslat elkészítéséhez — az előkészítő bizottság felkérésére — a megyei közigazgatási hivatal vezetője szakmai segítséget ad, más szerv pedig szakmai segítséget adhat.”

Source: https://magyarkozlony.hu/hivatalos-lapok/238e0ff560e553722c59e8a8c8a318d484659afa/dokumentumok/4ce7375767e0e5830daa85ea18706e2224c22507/letoltes